বিশ্বব্যাংকের চূড়ান্ত রিপোর্ট সম্পর্কে বলেছেন, বিশ্বব্যাংক প্যানেল চেয়ারম্যান লুইস মেরিনো ওকাম্পোর চূড়ান্ত রিপোর্ট পড়লে দেখা যাবে যে, দুদক আমাকে মন্ত্রী হিসেবে, মন্ত্রণালয়ের প্রধান ব্যক্তি হিসেবে আসামি করে নি কেন এটাই রিপোর্টের মূল বক্তব্য )। বিভিন্ন স্বার্থান্বেষী মহলের অভিযোগ, নামে-বেনামে চিঠি, মিডিয়ার অসত্য রিপোর্টের ওপর ভিত্তি করে বিশ্বব্যাংক পদ্মা সেতুতে অভিযোগ উপস্থাপন করেছে। বিশ্বব্যাংক প্যানেল চেয়ারম্যান যে ভাষায় চিঠি লিখেছে, যেভাবে আমাকে আসামি করার উদ্দেশ্যে উলঙ্গ কথাবার্তা ঢাকায় এসে বলেছেন, তা ছিল শিষ্টাচার বহির্ভূত, অশোভনীয় ও মর্যাদাহানিকর। যাঁরা বিশ্বব্যাংকের কাছে অভিযোগ করেছে তাদের নাম বিশ্বব্যাংক প্রকাশ করে নি বা তাদের অভিযোগ সত্য কি না তা পর্যবেক্ষণ করে দেখেনি। সত্য একদিন প্রকাশ পাবেই। সত্যকে মিথ্যা দিয়ে ঢেকে দেওয়া যায় না। শেক্সপিয়রের ভাষায়- “সততার নিকট দুর্নীতি কোনোদিনই জয়ী হতে পারে না।” তাই বিশ্বব্যাংকের উচিত অভিযোগকারীদের তথ্য মিডিয়ায় প্রকাশ করা। আমার প্রশ্ন, মন্ত্রী হওয়ায় আমাকে কেন আসামি করা হবে? মূল্যায়ন কমিটির মূল্যায়ন যথার্থ হয়নি, বিশ্বব্যাংকের এ ধরনের কোনো অভিযোগ নেই। অর্থাৎ এটা পরোক্ষভাবে প্রমাণ করে মূল্যায়ন কমিটির মূল্যায়ন সঠিক হয়েছে। মূল্যায়ন সঠিক হলে মন্ত্রীর সম্পৃক্ততার প্রশ্ন আনা হয় কেন? মন্ত্রী মূল্যায়ন কমিটির সদস্য নয় এবং মন্ত্রী কার্যাদেশ প্রদানে চূড়ান্ত অনুমোদনকারী কর্তৃপক্ষও নয়। চূড়ান্ত অনুমোদনকারী কর্তৃপক্ষ- সরকারি ক্রয়-সংক্রান্ত মন্ত্রিসভা কমিটি। অভিযোগ উত্থাপনের আগে আমার সুপারিশে তা সরকারি ক্রয়-সংক্রান্ত মন্ত্রিসভা কমিটিতে উত্থাপনের সময়ও তখন হয় নি। এমতাবস্থায়, কোনো অভিযোগ আমার বিরুদ্ধে কীভাবে, কোনো যুক্তিতে উত্থাপিত হয়? বিশ্বব্যাংকের নিয়োগকৃত প্যানেল চেয়ারম্যান লুইস মেরিনো ওকাম্পো একজন বিখ্যাত আইনজ্ঞ। তিনি এ বিষয়টি জানেন না, এটা বিশ্বাসযোগ্য নয়। তিনি ষড়যন্ত্রের অংশ হিসেবে প্রভাবিত হয়ে আমার ওপর মিথ্যা অপবাদ দিয়েছেন। মূলত মন্ত্রী মূল্যায়ন কমিটির সদস্য নয় এবং টেন্ডার মূল্যায়নে কাউকে সুযোগ দেয়ার কোনো কর্তৃপক্ষ নন। মন্ত্রী হিসেবে কোনো নির্দিষ্ট প্রতিষ্ঠানের পক্ষে আমি মূল্যায়ন কমিটির কাউকে প্রভাবিত করেছি, তদবির করেছি, বিশ্বব্যাংকের এ ধরনের কোনো অভিযোগও আমার বিরুদ্ধে নেই। মূল্যায়ন কমিটির কোনো সদস্যও বলতে পারবেন না যে, আমি তাদের কাছে কারও পক্ষে বা বিপক্ষে সুপারিশ করেছি, কোনো কথা বলেছি এবং কোনো তদবির বা তাদের প্রভাবিত করেছি। বিশ্বব্যাংক প্যানেলও এ ধরনের অভিযোগ করেননি। বিশ্বব্যাংকের নির্দেশনা অনুসরণ করায় মূল্যায়ন কমিটির মূল্যায়নে হ্যালক্রোর (ঐধষপৎড়) পরিবর্তে এসএনসি-লাভালিন (ঝঘঈ-খধাধষরহ) প্রথম হয়। এটা প্রমাণ করে- এসএনসি-লাভালিনের ব্যাপারে মন্ত্রী হিসেবে আমার কোনো প্রভাব ছিল না। তা হলে কোনো যুক্তিতে, কোনো কারণে, মন্ত্রী হিসেবে আমাকে মামলায় আসামি করা যাবে? বিশ্বব্যাংক বলেছে বলেই কি আমি মন্ত্রী হওয়ার কারণে আমাকে দোষী হতে হবে? লুইস ওকাম্পোর মতো একজন বিশিষ্ট আন্তর্জাতিক খ্যাতিসম্পন্ন আইনজীবী ও বিচক্ষণ ব্যক্তি এবং বিশ্বব্যাংক প্যানেলের অন্য দুজন স্বনামখ্যাত ব্যক্তি কীভাবে অসত্য তথ্য ও অভিযোগে প্রভাবিত হতে পারেন তা বোধগম্য নয়। ওকাম্পোর মতো বিশ্ববিখ্যাত আইনজ্ঞদের এ ধরনের নেতিবাচক মনোভাব মনে করিয়ে দেয়, বড় বড় আইনজ্ঞরা কথার মারপ্যাচে কীভাবে নির্দোষ ব্যক্তিদের দোষী বানিয়ে ফেলে। ওকাম্পো কি তা হলে সেই চেনাপথে হেঁটেছেন? বিশ্বব্যাংক কোনো কথা বললে তা সত্য হবে, আর আমরা যাঁরা সৎভাবে কাজ করি, সরকারি নিয়ম মেনে চলি, তাদের সততাকে প্রশ্নবিদ্ধ করা হবে! মনে হয়, এ ধারণা থেকে আমাদের সবাইকে বের হয়ে আসতে হবে। এখানে উল্লেখ্য, আমি ‘সাকো’ থেকে পদত্যাগ করে মন্ত্রিত্ব গ্রহণ করার পর আমার সম্পর্কে বাংলাদেশের একটি ইংরেজি পত্রিকায় নেতিবাচক রিপোর্ট প্রকাশিত হয়। সম্ভবত পত্রিকার রিপোর্টকে গ্রহণ এবং বিশ্বব্যাংকের প্রভাবের কারণে একটি বিদেশি কোম্পানি আমার প্রতিষ্ঠিত কোম্পানি সাকো’র সাথে তার এগ্রিমেন্ট বাতিল করে। বিশ্বব্যাংকের এ ধরনের অনাহুত হস্তক্ষেপে আমার প্রতিষ্ঠানকে ব্যবসা হারাতে হয়েছে। বিশ্বব্যাংকের মতো প্রতিষ্ঠানও ভুলের উর্ধ্বে নয়Ñ এটা দেশে দেশে স্বীকৃত সত্য। বিশ্বব্যাংক প্যানেলের চূড়ান্ত রিপোর্টের প্রেক্ষিত এবং কতিপয় পত্রিকার পুনঃপুন অসত্য রিপোর্টের প্রতিবাদে অনলাইনে ও পত্রিকায় আমার যে লেখা প্রকাশিত হয়েছেÑ তা পাঠকের জ্ঞাতার্থে সংযুক্ত করা হল।